|  |  |
| --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI****JEDINSTVENI UPRAVNI ODJEL** |
| KLASA: 350-02/18-01/0005 URBROJ: 2156/04-01-3-06-20-0271Matulji, 29.05.2020. |  |

Na temelju članka 96. stavka 3. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19), i Zaključka Općinskog načelnika Općine Matulji KLASA: 350-02/18-01/0005, URBROJ: 2156-04-01-3-06-20-0270 od 29. svibnja 2020. godine, nositelj izrade Jedinstveni upravni odjel Općine Matulji objavljuje:

**JAVNU RASPRAVU**

**o Prijedlogu IV. Izmjena i dopuna Prostornog plana uređenja Općine Matulji**

1. Javna rasprava o Prijedlogu IV. Izmjena i dopuna Prostornog plana uređenja Općine Matulji održat će se, u razdoblju **od 8. lipnja 2020. do** **23. lipnja 2020. godine.**
2. Javni uvid u Prijedlog IV. Izmjena i dopuna Prostornog plana uređenja Općine Matulji moći će se izvršiti svakog radnog dana od 9,00 do 15,00 sati u prostoru ulaza Školske sportske dvorane Matulji, Šetalište Drage Gervaisa 2/A, u prostoru Osnovne škole Drago Gervais Brešca, Brešca 1, dana 15.06.2020. godine (ponedjeljak) od 16:00 do 19:00 sati, te na mrežnim stranicama Općine Matulji - [www.matulji.hr](http://www.matulji.hr).
3. Javno izlaganje održat će se **17. lipnja 2020. godine (srijeda) u 18:00 sati** u Školskoj sportskoj dvorani Matulji, Šetalište Drage Gervaisa 2/A.
4. Mišljenja, primjedbe i prijedlozi na Prijedlog IV. Izmjena i dopuna Prostornog plana uređenja Općine Matulji mogu se za vrijeme trajanja javne rasprave upisati u knjigu primjedbi, unijeti u zapisnik o javnom izlaganju ili u pisanom obliku dostaviti nositelju izrade Plana, na adresu Općina Matulji, Trg m. Tita 11, 51211 Matulji zaključno sa 23. lipnja 2020. godine.
5. Pisana mišljenja, primjedbe i prijedlozi koji nisu dostavljeni u roku ili nisu čitljivo napisani, neće se uzeti u obzir u pripremi izvješća o javnoj raspravi.

 **Jedinstveni upravni odjel Općine Matulji**